PATVIRTINTA

Marijampolės sav.

Patašinės universalaus daugiafunkcio centro

direktoriaus 2023 m. gegužės 26 d.

įsakymu Nr. V–24

**PASTATŲ IR APLINKOS PRIŽIŪRĖTOJO (BUDĖJIMUI, ELEKTROS, SANTECHNIKOS IR KT. DARBAMS) PAREIGYBĖS APRAŠYMAS**

**I SKYRIUS**

**PAREIGYBĖS CHARAKTERISTIKA IR PASKIRTIS**

1. Pastatų ir aplinkos prižiūrėtojas (budėjimui, elektros, santechnikos ir kt. darbams) yra priskiriamas pareigybei, kuriai būtinas ne žemesnis kaip vidurinis išsilavinimas ir (ar) įgyta profesinė kvalifikacija.

2. Pareigybės lygis – C. Pareigybė priskiriama specialistų grupei, darbuotojų, dirbančių pagal darbo sutartis kategorijai.

3. Pareigybės paskirtis – Marijampolės sav. Patašinės universalaus daugiafunkcio centro (toliau – Centro) pastato, statinių, teritorijos, inventoriaus, įrengimų priežiūros ir remonto darbų atlikimas ir tvarkymas, santechnikos ir elektros priežiūros ir remonto darbų atlikimas.

4. Pastatų ir aplinkos prižiūrėtojas (budėjimui, elektros, santechnikos ir kt. darbams) yra pavaldus ir atskaitingas direktoriui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Pastatų ir aplinkos prižiūrėtojas (budėjimui, elektros, santechnikos ir kt. darbams) turi atitikti šiuos specialiuosius reikalavimus:

5.1. ne žemesnis kaip vidurinis išsilavinimas ir (ar) įgyta profesinė kvalifikacija, turėti galiojantį pažymėjimą, suteikiantį teisę dirbti šį darbą;

5.2. nuolat tobulinti žinias, laikytis darbo tvarkos taisyklių, darbų saugos ir sveikatos, priešgaisrinės saugos, elektros saugos reikalavimų, tausoti įstaigos nuosavybę, gebėti užtikrinti švarą, tvarką ir saugumą visoje Centro teritorijoje;

5.3. žinoti Centro visos teritorijos, pastatų patalpų išplanavimą, statinių, įrengimų bei komunikacijų išdėstymo planą, darbo priemonių ir įrankių rūšis, jų naudojimo ir saugojimo tvarką, suvirinimo bei elektrosaugos darbų, vandentiekio sistemos įvadų, kanalizacijos šulinių išdėstymą, cheminių priemonių, naudojamų darbe, paskirtį ir koncentraciją bei naudojimą;

5.4. pareigingumas, sąžiningumas, darbštumas.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Pastatų ir aplinkos prižiūrėtojas (budėjimui, elektros, santechnikos ir kt. darbams) vykdo šias funkcijas:

6.1. atlieka pastatų, statinių, vidaus ir lauko inventoriaus ir įrengimų, pagal galimybes - elektros prietaisų, vidaus ir lauko apšvietimų remonto darbus, vykdo nuolatinę jų priežiūrą.

6.2. prižiūri ir tvarko Centro teritoriją, valo pastatų sienas, šaligatvius, takus, šiukšlių dėžes, išorėje esančius laiptus, užsikimšusius lietvamzdžius, apžiūri ir remontuoja pastatų stogus, kartą per metus tvarko rūsio ir kitas pagalbines patalpas, šalina gedimus;

6.3. prižiūri medžius, krūmus, želdinius, vejas, kerpa krūmus, pjauna žolę, sodina medelius, gėles, įvairius augalus, juos laisto;

6.4. valo sniegą nuo įstaigos teritorijoje esančių šaligatvių, kiemo ir vaikų žaidimo aikštelių, išorinių laiptų, esant plikšalai, barsto smėliu šaligatvius, takus ir išorinius laiptus, prieinamose vietose nudaužo kabančius ledo varveklius;

6.5. valo užsikimšusią kanalizaciją, nuolat tikrina vandentiekio ir kanalizacijos techninę būklę;

6.6. pastebėjęs vandens nutekėjimą, kitus sistemų defektus, pagal galimybes imasi jų pašalinimo priemonių, atlikęs remonto darbus, įjungia vandenį ir patikrina, ar per vamzdžių sujungimus, čiaupus, kitą armatūrą nesisunkia vanduo;

6.7. kasdien apžiūri vaikų žaidimų aikšteles, pastebėjęs sulaužytą ar sugadintą lauko inventorių, nedelsdamas praneša direktoriui ar ūkvedžiui ir jį remontuoja, pildo vaikų žaidimų aikštelių priežiūros dokumentus;

6.8. šiltuoju metų laiku perkasa smėlį smėlio dėžėse ir/ar pakeičia jį;

6.9. palaiko švarą ir tvarką darbo vietoje ir elektros skydinėje;

6.10. dirbdamas naudojasi tik tvarkingais prietaisais, įrankiais ir įrengimais, juos laiko tik tam skirtoje, vaikams nepasiekiamoje vietoje;

6.11. kokybiškai ir laiku atlieka darbus, taupiai naudoja medžiagas ir žaliavas, saugoja Centro inventorių, įrankius ir įrengimus;

6.12. padeda Centro darbuotojams tvarkyti interjerą, perstatinėti baldus, paruošti patalpas remonto darbams ir tvarko patalpas po darbų;

6.13. baigęs darbą, privalo apžiūrėti naudotas patalpas, teritoriją, išjungti elektros įrenginius, elektros prietaisus, patikrinti, ar nėra pavojaus kilti gaisrui, ir užrakinti patalpas;

6.14. periodiškai, pagal grafiką, tikrina vidaus ir lauko apšvietimą, šviestuvus, elektros skydus, juos valo.

6.15. keičia perdegusias lempas, šviestuvus, sugedusius jungiklius ar jungtis.

6.16. prižiūri šiukšlių konteinerius, seka jų išvežimo grafikus;

6.17. vykdo visus jam pavestus direktoriaus nurodymus, atlieka nenumatytus, bet paskirtus darbus, dalyvauja organizuojamose talkose.

6.18. laikosi darbo etikos normų, darbo tvarkos taisyklių, saugos ir sveikatos darbe instrukcijų, priešgaisrinės saugos, elektrosaugos reikalavimų;

6.19. praneša direktoriui apie pastebėtus darbų saugos, gaisrinės saugos taisyklių pažeidimus;

6.20. praneša apie pastebėtus pastato, statinių, inventoriaus ir įrengimų gedimus ar defektus direktoriui ir imasi priemonių jiems pašalinti.

**IV SKYRIUS**

**PASTATŲ IR APLINKOS PRIŽIŪRĖTOJO (BUDĖJIMUI, ELEKTROS, SANTECHNIKOS IR KT. DARBAMS) ATSAKOMYBĖ**

7. Pastatų ir aplinkos prižiūrėtojas (budėjimui, elektros, santechnikos ir kt. darbams) atsako:

7.1. už darbo drausmės pažeidimus, padarytą materialinę žalą ir savo funkcijų netinkamą vykdymą ar nevykdymą, Lietuvos Respublikos įstatymų nustatyta tvarka;

7.2. už darbo tvarkos taisyklių, priešgaisrinės saugos, elektros saugos, sveikatos ir darbo saugos instrukcijų laikymąsi;

7.3. už jam paskirtą inventorių, įrengimus, darbo įrankius, kokybišką darbų atlikimą;

7.4. už pastatų, statinių, inventoriaus bei įrengimų tinkamą priežiūrą bei atitikimą nustatytiems reikalavimams, Centro teritorijos tvarką ir švarą, vaikų žaidimo aikštelių priežiūrą bei dokumentų pildymą;

7.5. už šiukšlių konteinerių priežiūrą bei jų išvežimą;

7.5. už patikėtų cheminių priemonių saugumą, naudojimą vadovaujantis instrukcija.

Parengė

Direktorė Zita Kiršienė

Susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_

(pareigos)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)